Projektas

**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL KELIŲ PRIEŽIŪROS IR PLĖTROS PROGRAMOS LĖŠOMIS FINANSUOJAMŲ VIETINĖS REIKŠMĖS KELIŲ (GATVIŲ) TIESIMO, REKONSTRAVIMO, TAISYMO (REMONTO), PRIEŽIŪROS IR SAUGAUS EISMO SĄLYGŲ UŽTIKRINIMO 2017 METAIS OBJEKTŲ SĄRAŠO PATVIRTINIMO**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 1 dalies 32 punktu, 16 straipsnio 4 dalimi, Lietuvos Respublikos Vyriausybės 2017 m. balandžio 12 d. nutarimu Nr. 274 „Dėl Kelių priežiūros ir plėtros programos finansavimo lėšų naudojimo 2017 metų sąmatos patvirtinimo“, Kelių priežiūros ir plėtros programos lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos įstatymo įgyvendinimo“, Lietuvos automobilių kelių direkcijos prie Susisiekimo ministerijos direktorius 2017 m. balandžio 18 d. įsakymu Nr. V-163 „Dėl Kelių priežiūros ir plėtros programos finansavimo lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2017 metais“ 1 punktu, Rokiškio rajono savivaldybės taryba n u s p r e n d ž i a:

1. Patvirtinti Kelių priežiūros ir plėtros programos lėšų panaudojimo 2017 metais vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti objektų sąrašą (pridedama).

2. Paskirstyti lėšas (1 315 700 eurų) pagal pridedamą Kelių priežiūros ir plėtros programos lėšų panaudojimo 2017 metais vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti objektų sąrašą.

3. Įgalioti Rokiškio rajono savivaldybės administracijos direktorių pasirašyti finansavimo sutartį su Lietuvos automobilių kelių direkcija prie Susisiekimo ministerijos dėl Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygoms užtikrinimo 2017 metais pagal patvirtintą objektų sąrašą.

4. Pavesti Rokiškio rajono savivaldybės administracijos direktoriui atlikti pridedamame sąraše nurodytų objektų priežiūros, statybos darbų, paslaugų užsakovo funkcijas.

5. Pavesti Rokiškio rajono savivaldybės administracijos direktoriui tikslinti pridedamame sąraše nurodytas skiriamas lėšas, planuojamų darbų, paslaugų apimtis, nekeičiant savivaldybei skirtos sumos, jei to reikia įvykus viešiesiems pirkimams. Pirmame punkte nurodytų objektų sąrašus teikti derinti Lietuvos automobilių kelių direkcijos prie Susisiekimo ministerijos Vietinių kelių administravimo skyriaus vyriausiajam specialistui, paskirtam vykdyti finansavimo ir administravimo priežiūrą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Augustinas Blažys

**TEIKIAMO SPRENDIMO PROJEKTO**

**,,DĖL KELIŲ PRIEŽIŪROS IR PLĖTROS PROGRAMOS LĖŠOMIS FINANSUOJAMŲ VIETINĖS REIKŠMĖS KELIŲ (GATVIŲ) TIESIMO, REKONSTRAVIMO, TAISYMO (REMONTO), PRIŽIŪROS IR SAUGAUS EISMO SĄLYGŲ UŽTIKRINIMO 2017 METAIS OBJEKTŲ SĄRAŠO PATVIRTINIMO“**

**AIŠKINAMASIS RAŠTAS**

2017 m. balandžio 20 d.

Rokiškis

**Parengto projekto tikslai ir uždaviniai.** Šiuo sprendimo projektu Rokiškio rajono savivaldybės tarybai teikiama patvirtinti Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), prižiūros ir saugaus eismo sąlygų užtikrinimo 2017 metais objektų sąrašą. Objektų sąraše pateikiamos 2017 m. planuojamos remontuoti gatvės, kiti einamieji darbai, nurodoma darbų rūšis, darbų pradžia–pabaiga, ilgis, plotis, planuojamų skirti lėšų dydis.

**Šiuo metu esantis teisinis reglamentavimas.** Lietuvos Respublikos Vyriausybės 2017 m. balandžio 12 d. nutarimas Nr. 274 „Dėl Kelių priežiūros ir plėtros programos finansavimo lėšų naudojimo 2017 metų sąmatos patvirtinimo“, Lietuvos automobilių kelių direkcijos prie Susisiekimo ministerijos direktorius 2017 m. balandžio 18 d. įsakymas Nr. V-163 „Dėl Kelių priežiūros ir plėtros programos finansavimo lėšų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti paskirstymo savivaldybėms 2017 metais“, Rokiškio rajono savivaldybės tarybos 2016 m. kovo 25 d. sprendimas Nr. TS-67 „Dėl Rokiškio rajono savivaldybės vietinės reikšmės kelių ir gatvių priežiūros ir plėtros 2016–2018 metų prioritetinio sąrašo patvirtinimo“.

**Sprendimo projekto esmė.** Objektų sąrašas suformuotas atsižvelgiant į 2017 m. gautą finansavimą iš Lietuvos automobilių kelių direkcijos prie Susisiekimo ministerijos ir remiantis Rokiškio rajono savivaldybės tarybos 2016 m. kovo 25 d. sprendimu Nr. TS-67 „Dėl Rokiškio rajono savivaldybės vietinės reikšmės kelių ir gatvių priežiūros ir plėtros 2016–2018 metų prioritetinio sąrašo patvirtinimo“ patvirtintu trijų metų remontuotinų objektų prioritetiniu sąrašu. Rajono savivaldybės tarybai pritarus siūlomam objektų sąrašui, savivaldybės administracija galės pradėti vykdyti darbus, atlikti apmokėjimus už suteiktas paslaugas, įstatymų nustatyta tvarka vykdyti rangos darbų viešuosius pirkimus.

**Galimos pasekmės, priėmus siūlomą tarybos sprendimo projektą**:

**teigiamos** – pagerės kelių ir gatvių būklė;

**neigiamos** – nėra.

**Kokia sprendimo nauda Rokiškio rajono gyventojams.** Sutrumpės kelionės laikas, sumažės transporto priemonių eksploatacinės išlaidos ir oro tarša, padidės saugumas keliuose.

**Finansavimo šaltiniai ir lėšų poreikis**. Kelių priežiūros ir plėtros programa.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausiasis specialistas Augustinas Blažys